
תחשיב נזק 
1. נתונים:
1. התובע יליד 28.08.2004– נפגע בתאונת דרכים בתאריך 03.09.2024 בהיותו כבן 20 והינו כבן 21.6 כיום.
2. נכויות התובע
3. ד"ר ענאן שתייוי, מומחה לכירורגיה אורתופדית אשר בדק את התובע קבע את נכותו כדלקמן:
· נכות זמנית בשיעור 100% מיום התאונה ל 4 שבועות. 
· נכות זמנית בשיעור 30% ל4 שבועות נוספות.
· נכות צמיתה בשיעור 3.5% בגין הגבלה קלה בתנועות ע"ש צווארי לפי סעיף 37(5)א'.
· נכות צמיתה בשיעור 3.5% בגין הגבלה קלה בתנועות ע"ש מותני לפי סעיף 37(7)א'.
רצ"ב חוות הדעת, מסומנת "כנספח 1".

2. הבסיס לתחשיב :
4. התובע, צעיר בתחילת דרכו המקצועית, כחודשיים לפני התאונה החל לעבוד כעובד אחזקה ב"אינטל" קריית גת, עבודה פיזית הכרוכה מעצם טיבה וטבעה, בכיפוף, כריעה, הרמת משאות ונסיעות.
5. התובע, בחור חרוץ, עובר לתאונה היה נכון לעבוד קשה ככל שיידרש, ואף לעבוד שעות נוספות, אך בעקבות התאונה, ובנסיבות של פערי שפה, נבצר ממנו להוכיח את פוטנציאל השתכרותו.
6. מחמת התאונה ותוצאותיה סובל התובע מכאבים והגבלה בתנועות הצוואר וגב תחתון, כאבים המקרינים לגפיים, הוא נזקק לטיפול לצורך שיכוך כאב ושיפור טווחי תנועה.
7. בדיקות הדמיה הדגימו בלטי דיסק קלים לאורך עמוד שדרה מותני, במסגרת טיפוליו נזקק התובע לטיפולי פיזיותרפיה, טיפול תרופתי וזריקות לשיכוך כאב ומעקב במרפאה אורתופדית.
רצ"ב תעודות רפואיות, מסומנות "כנספח 2".

8. מחמת התאונה ותוצאותיה, בשים לב לאופי המגבלות, התובע נאלץ לעזוב את עבודתו, ניסיונותיו להשתלב בשוק העבודה עלו בתוהו, נגרמו לו הפסדי שכר ושאלת המשך השתכרותו מוטלת בספק.
9. מחמת מגבלותיו הנובעות מהתאונה, מתקשה התובע בביצוע מטלות הכרוכות בכיפוף ובהרמת משאות,  בישיבה ובנסיעה ממושכת ויש לכך השפעה על שגרת יומו, עיסוקו והשתכרותו בהווה וכך גם בעתיד.
10. חרף ניסיונותיו להשתלב בעבודה קבועה, מחמת מגבלותיו הנובעות מהתאונה, בהינתן פערי שפה, ובהיותו חסר ניסיון והשכלה לא הצליח התובע להשתלב בעבודה.
רצ"ב מכתב הפסקת עבודה ומכתב פיטורין, מסומנים "כנספח 3".
11. לצרכי פשרה בלבד, שכרו לעבר יחושב ע"פ הפסד שכר של 5,816 ₪  בחודש בלבד, סכום אותו הרוויח ערב התאונה, וכאמור מיום התאונה הוא נעדר כושר עבודה.
רצ"ב תלוש לחודש יולי 24, מסומן "כנספח 4".
12. כאמור, מדובר בצעיר בתחילת דרכו המקצועית שעתידו המקצועי והתעסוקתי טרם התגבש, לכן שכרו של התובע יחושב לפי השכר הממוצע במשק, התובע גר ביישוב מזוכה ממס, לכן שכרו בנטו שווה לברוטו.
13. השכר הממוצע במשק נכון לחודש ינואר 2026 הוא ‏13,623 ‏₪
14. לצרכי פשרה בלבד בשלב זה בלבד, בהינתן האמור, יחושבו הפסדי השתכרות בעתיד על פי נכות תפקודית בשיעור 10% בלבד (ולא למעלה מכך!) במכפלת השכר הממוצע.
3. התחשיב
1. הפסדי השתכרות בעבר- 

על פי קביעת המומחה האורתופדי בתקופת הנכויות הזמנית,

                    לצרכי פשרה בלבד, -           מנוכה עם דמפ
2.  הפסדי השתכרות ביתר תקופת העבר - 

כאמור בסעיף 11, (בתוספת ריבית מאמצע התקופה)                         

  
101,230 ₪
3. הפסדי השתכרות בעתיד (עד גיל 67 )-
13,623 ₪ X  10% X  299.72 (מקדם היוון ל-45.5 שנים) -                    
         408,308  ₪                               
4. הפסדים בתקופת הפנסיה-  
לפי שיעור של 12.55% על פי צו ההרחבה בדבר הגדלת ההפרשות לביטוח פנסיוני במשק 2016, לפי חוק הסכמים קיבוציים, התשי"ז-1957 –






 63,692 ₪  
5. הוצאות רפואיות בעבר ובעתיד לרבות נסיעות לטיפולים רפואיים - 
לאחר התאונה ומחמת תוצאותיה, נזקק התובע לטיפולים רפואיים, לרבות בדיקות הדמיה, טיפולי פיזיותרפיה, טיפולי רפואה משלימה, הוצאות בגין נסיעות לטיפולים כדורים ומשחות לשיכוך כאבים אשר אינם כלולים בסל הבריאות והוא יזקק להם גם בעתיד-ע"ב גלובאלי לעבר ולעתיד - 







                                                                     25,000   ₪                                                                                            
6. עזרת הזולת-        
בעטיה של התאונה סובל התובע מכאבים והגבלה בתנועות הצוואר והגב, התובע מתקשה בביצוע פעולות יומיומיות, ובניהול משק ביתו. הוא נאלץ להיעזר בבני משפחתו ובחברים לצורך ביצוע פעולות יומיומיות שונות והוא יזקק לעזרת הזולת גם בעתיד.
בהתאם לפסיקה הנוהגת, יש ליתן פיצוי בגין עזרה המושטת לנפגע מצד קרוב משפחתו. בפסק דינו של בית המשפט העליון בענין ע"א 142/89 "יוסף גמליאל ואח'  נ'  אושיות חברה לביטוח בע"מ ואח'" נפסק כי ”הלכה היא, שבאם נפגע לא העסיק עובד לעזרה שהיה זקוק לה, בגלל חוסר אמצעים כספיים, "על בית המשפט לעשות אומדן של הסכום המגיע כפיצוי נאות בעד העזרה שניתנת על ידי בן-הזוג או בני משפחה אחרים של הניזק ולפסוק סכום זה לטובת הניזק" (ע"א 93/73 שושני נ' קראוז פסקי דין כ"ח(1), 277 בעמ' 280 מול האות א' ובעקבותיו ע"א 23/84 (לא פורסם)). הוא הדבר בעניננו.“.
בתקופת העבר ובעתיד – על בסיס גלובאלי - 





30,000 ₪ 
7. ניידות – 
מחמת מגבלותיו הנובעות מהתאונה, בשים לב למגבלותיו ונכותו–נזקק לשימוש מוגבר במוניות  ולהסעות מיוחדות ויזקק לכך גם בעתיד.

בעבר ובעתיד על בסיס גלובאלי - 







16,000 ₪ 
8. כאב וסבל- על בסיס 10% נכות -
            
            


21,911 ₪ 
                                                                                                               סה"כ-  666,141 ₪ 


___________________
אריאל פרייברג, עו"ד
                 ב"כ התובע
